Američki grafiti
Američki grafiti (engleski American Graffiti) američka je filmska komedija-drama iz 1973. koju je režirao i napisao George Lucas. Glavne uloge tumače Richard Dreyfuss, Ron Howard, Paul Le Mat, Charlie Martin Smith, Candy Clark i Mackenzie Phillips. Smješten u Modesto, Kaliforniju 1962., film prati događaje nekolicine tinejdžera iz tzv. "baby boom" generacije, kao i njihove popularne trendove, kao što su vožnja automobilima i rock and roll. Radnja se odigrava u sklopu jedne jedine večeri.

Lucas je zamislio priču dok je i sam kao mladić živio u Modestu 1960-ih. Uspio je naći financije i distributera u Universal Pictures nakon što je velik broj filmskih studija odbio njegov koncept. Većina filmskih lokacija bila je u gradiću Petalumi.

Američki grafiti je tijekom premijere doživio hvalospjeve kritike te zaradio preko 115 milijuna $ u američkim kinima, čime je bio jedan od najkomercijalnijih filmova 1970-ih. Kongresna biblioteka je film proglasila "kulturno, historijski ili estetski značajnim" te ga uključila u Državni filmski registar. 1998. Američki filmski institut (AFI) je film stavila na 77. mjesto na svojoj listi 100 godina AFI-ja... 100 filmova te na 43. mjesto na listi 100 godina AFI-ja... 100 smjehova.

Godine 1979. je snimljen nastavak pod naslovom More American Graffiti.

Glavne uloge
Richard Dreyfuss - Curt Henderson
Ron Howard - Steve Bolander
Paul Le Mat - John Milner
Charles Martin Smith - Terry "The Toad" Fields
Cindy Williams - Laurie Henderson
Candy Clark - Debbie Dunham
Mackenzie Phillips - Carol Morrison
Wolfman Jack - on sam
Bo Hopkins - Joe Young
Manuel Padilla, Jr. - Carlos
Beau Gentry - Ants
Harrison Ford - Bob Falfa

Nagrada
Američki grafiti je nominiran za pet Oscara: najbolji film, režiser, izvorni scenario (Lucas, Willars i Katz), sporedna glumica (Candy Clark) i montažu.

Nagrađen je Zlatnim globusom za najbolji film - komedija ili mjuzikl, a nominiran je i u kategoriji najbolje režije i glumca u komediji ili mjuziklu (Richard Dreyfuss).

Izvori

Eksterni linkovi
 
 
 
 
 American Graffiti Filmsite.org
 The City of Petaluma's salute to American Graffiti
 
 

Američki filmovi
Filmske dramedije
Filmovi o odrastanju
Filmovi 1973.
Filmovi nagrađeni Zlatnim globusom za najbolji film - mjuzikl ili komedija
Authority control 2